**SVEUČILIŠTE JOSIPA JURJA STROSSMAYERA U OSIJEKU**

 **PREHRAMBENO-TEHNOLOŠKI FAKULTET OSIJEK**

**raspisuje**

**NATJEČAJ**

1. **za izbor jednog zaposlenika/zaposlenice na radno mjesto I. vrste suradničko radno mjesto asistenta iz znanstvenog područja Biomedicine i zdravstva, znanstvenog polja farmacija na određeno vrijeme u punom radnom vremenu na Prehrambeno-tehnološkom fakultetu Osijek**
2. **za izbor i prijem jednog zaposlenika/zaposlenice na radno mjesto I. vrste – stručni suradnik za upravljanje ljudskim resursima u Odsjeku u središnjoj službi/Tajništvu Prehrambeno-tehnološkog fakulteta Osijek na neodređeno vrijeme u punom radnom vremenu**

**Svi kandidati Natječaja** moraju ispunjavati opće uvjete propisane Zakonom o radu („Narodne novine" br. 93/14., 127/17., 98/19. i 151/22.)

**Kandidati Natječaja pod točkom 1. za izbor na radno mjesto I. vrste suradničko radno mjesto asistenta** moraju ispunjavati uvjete propisane člankom 39., stavkom 4. i 6. Zakona o visokom obrazovanju i znanstvenoj djelatnosti („Narodne novine“ br. 119/22.), člankom 123., stavkom 3. i 4. Statuta Sveučilišta Josipa Jurja Strossmayera u Osijeku i člankom 41. Pravilnika o provedbi postupka izbora/reizbora u zvanja i na odgovarajuća radna mjesta Sveučilišta Josipa Jurja Strossmayera u Osijeku, pročišćeni tekst.

Zakon o visokom obrazovanju i znanstvenoj djelatnosti, Statut Sveučilišta Josipa Jurja Strossmayera u Osijeku i Pravilnik o provedbi postupka izbora/reizbora u zvanja i na odgovarajuća radna mjesta Sveučilišta Josipa Jurja Strossmayera u Osijeku, pročišćeni tekst objavljeni su na mrežnoj stranici Fakulteta <http://www.ptfos.unios.hr/index.php/o-fakultetu/dokumenti>

**Kandidati Natječaja pod točkom 1**. podnose prijavu na Natječaj uz obvezno priloženu dokumentaciju prema propisanom obrascu za prijavu **Obrazac br. 4.** - Prijava na natječaj za izbor na suradničko radno mjesto asistenta koji je objavljen na mrežnoj stranici Fakulteta <http://www.ptfos.unios.hr/index.php>

**Kandidati Natječaja pod točkom 1.** koji ispunjavaju formalne uvjete Natječaja i koji su, uz prijavu na natječaj priložili obvezujuću dokumentaciju, obvezni su pristupiti razgovoru (intervju) radi provjere znanja i motivacije, a o mjestu i vremenu održavanja razgovora (intervjua) bit će obaviješteni putem elektroničke pošte. Za kandidate koji ne pristupe razgovoru (intervju) smatrat će se da su povukli prijavu na Natječaj i neće se smatrati kandidatima natječaja. Svi kandidati Natječaja bit će obaviješteni o rezultatima Natječaja najkasnije u roku od petnaest (**15) dana** od dana njegova dovršetka.

**Kandidati Natječaja pod točkom 1.** koji su strani državljani potrebno je priložiti dokaz o poznavanju hrvatskog jezika u skladu sa Zajedničkim europskim referentnim okvirom za jezike (C2).

**Kandidati Natječaja pod točkom 2. za izbor i prijem na radno mjesto I. vrste - stručni suradnik za upravljanje ljudskim resursima** moraju ispunjavati sljedeće uvjete:

* završen sveučilišni integrirani prijediplomski i diplomski studij iz znanstvenog područja Društvenih znanosti, znanstvenog polja prava
* poznavanje rada na računalu
* poznavanje engleskog jezika
* jedna godina radnog iskustva na istim ili sličnim poslovima

Uz prijavu na natječaj kandidati su obvezni priložiti:

1. životopis
2. izvornik ili ovjerenu presliku diplome o završenom sveučilišnom integriranom prijediplomskom i diplomskom studiju iz znanstvenog područja Društvenih znanosti, znanstvenog polja prava
3. presliku identifikacijske isprave
4. elektronički zapis o podacima osiguranja HZMO-a (e-radna knjižica), ne stariji od dana objave ovog natječaja
5. priložen odgovarajući dokaz o radnom iskustvu (preslika ugovora o radu ili potvrda poslodavca o vrsti poslova i trajanju radnog odnosa)
6. popunjen i potpisan Obrazac privole za prikupljanje i obradu osobnih podataka u svrhu provedbe natječaja

Na mrežnoj stranici Sveučilišta Josipa Jurja Strossmayera u Osijeku, Prehrambeno-tehnološkog fakulteta Osijek <http://www.ptfos.unios.hr/index.php> naveden je opis poslova za **radno mjesto I. vrste – stručni suradnik za upravljanje ljudskim resursima u Odsjeku u središnjoj službi/Tajništvu Prehrambeno-tehnološkog fakulteta Osijek.**

**Kandidati Natječaja pod točkom 2.** dokumentaciju predaju u dva (2) primjerka.

**Kandidati Natječaja pod točkom 2.** koji ispunjavaju formalne uvjete Natječaja i koji su uz vlastoručno potpisanu pisanu prijavu na Natječaj priložili obvezujuću dokumentaciju, moraju pristupiti pisanom testiranju i/ili razgovoru, a o mjestu i vremenu održavanja pisanog testiranja i/ili razgovora biti će obaviješteni putem mrežne stranice Sveučilišta Josipa Jurja Strossmayera u Osijeku, Prehrambeno-tehnološkog fakulteta Osijek <http://www.ptfos.unios.hr/index.php>. Za kandidate koji ne pristupe pisanom testiranju i/ili razgovoru smatrat će se da su povukli prijavu na Natječaj i neće se smatrati kandidatima Natječaja.Svi kandidati Natječaja bit će obaviješteni o rezultatima Natječaja najkasnije u roku od osam (8) **dana** od dana njegova dovršetka.

**Kandidati na Natječaj pod točkom 1. i točkom 2.** obvezni su priložiti Obrazac privole objavljen je na mrežnoj stranici Fakulteta <http://www.ptfos.unios.hr/index.php>

Bez uredno popunjenog i potpisanog Obrasca privole uz prijavu na natječaj, prijava će se smatrati nepotpunom i odbacit će se.

Prijavom na Natječaj kandidat daje privolu da se svi njegovi osobni podaci sadržani u natječajnoj dokumentaciji prikupljaju i obrađuju u svrhu provedbe natječaja u skladu s propisima koji uređuju zaštitu osobnih podataka posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

Na natječaje pod jednakim uvjetima mogu se prijaviti osobe oba spola.

Ako kandidat ostvaruje pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo, priložiti isprave kojima se dokazuje status temeljem kojeg ostvaruje pravo prednosti, potvrdu Hrvatskog zavoda za zapošljavanje izdanu u vrijeme trajanja ovog natječaja kao dokaz o statusu nezaposlene osobe te dokaz iz kojeg je vidljivo na koji način je prestao radni odnos kod posljednjeg poslodavca. Prednost u odnosu na ostale pristupnike ostvaruje se samo pod jednakim uvjetima. Poveznica na stranicu Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju je <https://branitelji.gov.hr/zaposljavanje-843/843>

Kandidatima prijavljenim na Natječaj smatrat će se samo osoba koja podnese pravovremenu i potpunu prijavu te ispunjava formalne uvjete iz javnog natječaja. Potpunom prijavom smatra se ona prijava koja sadrži sve podatke i priloge navedene u Natječaju i koja je vlastoručno potpisana. Nepravovremene i nepotpune prijave neće se razmatrati.

**Kandidati na Natječaj pod točkom 1.** prijave na Natječaj s dokazima o ispunjavanju uvjeta **podnose se u elektroničkom obliku na adresu:** natjecaji@ptfos.hr **u roku od trideset (30) dana od dana objave Natječaja u „Narodnim novinama“ s naznakom „Prijava na natječaj za asistenta“.**

**Kandidati na Natječaj pod točkom 2.** prijave na natječaj s dokazima o ispunjavanju uvjeta **natječaja dostavljaju se u roku od osam (8) dana od dana objave Natječaja u „Narodnim novinama“ na adresu: Sveučilište Josipa Jurja Strossmayera u Osijeku, Prehrambeno-tehnološki fakultet Osijek, Franje Kuhača 18, 31000 Osijek, s naznakom** **„Prijava na natječaj za stručnog suradnika za upravljanje ljudskim resursima“.**

**SVEUČILIŠTE JOSIPA JURJA STROSSMAYERA U OSIJEKU**

**PREHRAMBENO-TEHNOLOŠKI FAKULTET OSIJEK**